26 manna hópur frá Fjallafélaginu gekk á Vífilsfell um miðjan október . Aðstæður voru sérkennilegar þetta kvöld . Það var heiðskýrt yfir hópnum en blámóða ( gasmengun ) frá eldgosinu í Holuhrauni setti svip sinn á útsýnið . Gasmengunin virtist aukast á meðan göngunni stóð en það sást alltaf minna og minna til Esjunnar og annarra fjalla í fjarska . Höfuðljósin voru sett upp þegar á toppinn kom enda farið að bregða birtu en vel sást til höfuðborgarinnar sem var böðuð í bleikum bjarma af sólarlaginu . Á niðurleiðinni var komið almyrkur en ljósið frá fullum mána hjálpaði þó til . Sú birta hefði verið meira ef ekki hefði verið fyrir blámóðuna . Stjörnur og Norðurljós bættust svo við sjónarspilið í lok göngu og það var svo undarlega hlýtt svona síðla kvölds . Svo sannarlega óvenjulegar aðstæður sem voru mikil upplifum .